SKDL:n Oulun piirijärjestö

**SKDL:n Oulun piirijärjestö** oli Suomen Kansan Demokraattisen Liiton aluejärjestö, joka ohjasi puolueen toimintaa Pohjois-Pohjanmaalla. Valtakunnallisissa vaaleissa piiri asetti Oulun läänin vaalipiirin ehdokkaat yhdessä n kanssa. SKDL:n siirrettyä toimintansa Vasemmistoliittoon muodostettiin Oulun piirijärjestön pohjalta vuonna 1990 Pohjois-Pohjanmaan Vasemmisto.

SKDL oli vaalipiirin toiseksi suurin puolue kaikissa käymissään eduskuntavaaleissa 1945–1987. Korkeimmillaan kannatus oli vuonna 1958, jolloin puolue sai seitsemän kansanedustajaa ja 35,6 prosenttia äänistä. SKDL:n kannatus oli Oulun vaalipiiriä korkeampaa vain Lapissa. Vaalipiirin sisällä Kainuu oli Pohjois-Pohjanmaata vahvempaa kannatusaluetta.

Piirin toimisto sijaitsi Oulussa. SKDL:n piiri teki läheistä yhteistyötä (samassa osoitteessa toimineiden) Suomen Kommunistisen Puolueen (), Suomen Naisten Demokraattisen Liiton, Suomen Demokraattisen Nuorisoliiton ja Suomen Demokratian Pioneerien Liiton piirien kanssa. 

Oulussa ilmestynyt sanomalehti Kansan Tahto oli Oulun piirin ja koko Pohjois-Suomen kansandemokraattien ( ja Kainuun piirit) äänenkannattaja.

## Historia
Piirijärjestö perustettiin 1. huhtikuuta 1945. Vappujuhlia viettiin kuukautta myöhemmin 50 paikkakunnalla. Kainuu irrotettiin omaksi piirikseen pian perustamisen jälkeen alkukesästä 1945, jonka jälkeen Oulun piiriin kuului hieman yli 50 SKDL:n omaa yhdistystä. Vuoden lopussa yhdistyksiä oli 120 ja jäseniä noin 10 000. Piirillä oli tuolloin viisi työntekijää.

Vuonna 1948 piiriin kuului 137 yhdistystä, joihin kuului noin 6 100 jäsentä. Jäsenistä noin viidesosa oli naisia. Noin 70 prosenttia jäsenistä laskettiin työläisiksi ja 26 prosenttia talonpojiksi. Vappuna 1948 piirin tilaisuuksia järjestettiin 47 paikkakunnalla 73, joista 19 sisälsi kulkueen. Kansan Tahdon tilaajamäärä piirin alueella oli noin 11 000. Vuonna 1949 piirin kuului 140 yhdistystä. Jäsenmaksunsa tilittäneisiin 110 osastoon kuului 4 117 jäsentä. SKDL:n jäsenjärjestöistä SKP:llä oli piirin alueella 71 perusjärjestöä ja 3 759 jäsentä, SNDL:llä 8 osastoa ja 960 jäsentä. Suomen Toverikuntien Liittoon kuului kaksi osastoa. Sosialistisella Yhtenäisyyspuolueella ei ollut osastoja Pohjois-Pohjanmaalla. SDNL:ään kuului 24 osastoa ja 1 885 jäsentä, ja SDPL:ään 21 osastoa ja 932 pioneeria.

Vuonna 1950 osastoja oli 130, joista noin 30 ei toiminut aktiivisesti. 87 jäsenmaksut tilittäneeseen osastoon kuului 3 479 jäsentä. Osastoista 30 omisti toimitalon. Jäsenistä noin 16 prosenttia oli naisia. Talonpoikia tai pienviljelijöitä oli 53 prosenttia ja työläisiä 45 prosenttia. Vuonna 1954 osastoja oli 152 ja jäseniä 4 308.

## Vaalit
### Eduskuntavaalit
SKDL oli suurin puolue vaalipiirin kaupungeissa 1945–1966.

Vaaleissa 1966–1972 SKDL oli vaaliliitossa TPSL:n kanssa. TPSL sai kaikilla kerroilla alle prosentin äänistä.

:(Tulokset koko Oulun läänin vaalipiirissä)

### Presidentinvaalit
SKDL oli vaalipiirin toiseksi suurin puolue ja suurin puolue kaupungeissa 1950–1978.
:(Tulokset koko Oulun läänin vaalipiirissä)

### Kunnallisvaalit
Vaaleissa 1945 SKDL ja SDP olivat vaaliliitossa kaikissa niissä kunnissa, joissa molemmilla puolueilla oli toimintaa Pyhäjärveä lukuun ottamatta. Vaaliliitot saivat enemmistön 11 kunnanvaltuustoon. Työväenpuolueiden kannatukseen vaikutti negatiivisesti vaalien toimittaminen keskellä viikkoa kiireisimpänä metsätyökautena, jolloin monet metsätyöläiset eivät pystyneet äänestämään.

Vuonna 1964 SKDL sai 49,8 prosenttia äänistä ja enemmistön valtuustopaikoista Saloisissa. Haukiputaalla ja Kempeleessä puolue jäi yhden paikan päähän enemmistöstä 44 prosentin ääniosuuksilla. Vaaleissa 1968 SKDL jäi yhden paikan päähän Saloisten enemmistöstä.
:(Tulokset koko Oulun läänin vaalipiirissä)

## Kansanedustajat
* Kauko Hjerppe 1966–1972, 1975–1978
* Matti Huhta 1945–1948
* Esteri Häikiö 1951–1954
* Arvo Kemppainen 1979–1990→Vas. (Kainuu)
* Antti Kinnunen 1951–1958, 1962–1970
* Rauno Korpinen 1972–1975 (Kainuu)
* Paavo Lagerroos 1964–1970  (Kainuu)
* Pentti Liedes 1954–1966, 1970–1983, 1983–1985
* Martti Linna 1958–1970
* Matti Meriläinen 1945–1954, 1958–1962 (Kainuu)
* Yrjö Murto 1948–1963
* Heikki Mustonen 1966–1979, 1983, 1985–1987 (Kainuu)
* Janne Mustonen 1945–1962, 1963–1964 (Kainuu)
* Sulo Muuri 1945–1948
* Helvi Niskanen 1970–1983
* Pauli Räsänen 1966–1979
* Ilmari Sormunen 1945–1951
* Vappu Säilynoja 1979–1990→Vas.
* Hannes Tauriainen 1948–1966 (Kainuu)
* Irma Torvi 1954–1966
* Juhani Vähäkangas 1978–1990→Vas.

## Puheenjohtajat
* Aleksi Valkonen 194x–1948
* Johan Paldanius 1948–194x
* Ville Aitto-oja 194x–195x
* Viljo Korhonen 1950–19xx
* Pauli Räsänen
* Into Kangas

## Piirisihteerit
* Sulo Muuri 194x
* Ville Aitto-oja 194x–1947 (erosi)
* Iikka Mylly 1947
* Antti Kinnunen 1947–1948
* Viljo Korhonen 1948–1950
* Tauno Niemi 1950–195x
* Pentti Liedes 1952–1954
* Kauko Hjerppe 1954–1959
* Pentti Niskanen

## Lähteet
*SKDL:n Oulun piirijärjestön toimintakertomukset 1945–1969 (SKDL:n järjestöjaoston arkisto – pdf) Kansan Arkisto